tomron87/hebrew-wikipedia-sentences-corpus huggingface dataset:
כאשר סנקה כותב שפאפוס כמעט נחרבה ברעידת אדמה, לא ברור אם התכוון לעיר החדשה או לישנה.
דיו קסיוס מציין שהעיר שוקמה על ידי אוגוסטוס, ונקראה בשם "אוגוסטה" לכבוד הקיסר; אף כי השם אוגוסטה מוזכר בכתובות עתיקות, השימוש בו היה מועט מאוד בהשוואה לשימוש בשם פאפוס.
על פי המסופר בספר מעשי השליחים בברית החדשה, לאחר ששאול התרסי וברנבא נחתו בסלמיס שבמערב קפריסין והכריזו על דבר האל בבתי הכנסת, הם נסעו לאורך החוף הדרומי של האי עד שהגיעו לפאפוס.
המושל הרומי של קפריסין, סרגיוס פאולוס, שישב בפאפוס, המיר את דתו לאחר ששאול התרסי גרם למכשף אלימאס ללקות בעוורון זמני בגלל התנגדותו להשמעת בשורתו של ישו.
החל ממאורע זה נודע שאול התרסי בשם פאולוס.
טקיטוס תיעד ביקור של טיטוס הצעיר בפאפוס, לפני עלייתו לשלטון, ואת שאלותיו על ההיסטוריה והעתיקות של העיר.
טקיטוס תיעד את העיר פאפוס הישנה והחדשה כאחת וציין כי השריד היחיד של האלה הוא אבן בצורה פירמידה, שמקורה ככל הנראה פיניקי.
שרידים רבים של פאפוס החדשה מצויים במרחק כ-3 קילומטרים מהים.
בולטים בהם שרידיהם של שלושה מקדשים שהוקמו על גבי תלים מלאכותיים.
פאפוס איבדה במהירות את מעמדה הרם, בייחוד לאחר הקמת העיר ניקוסיה.
העיר והנמל שלידה המשיכו להידרדר במהלך ימי הביניים ושלטון האימפריה העות'מאנית, וזאת במקביל לפריחתם של נמלי לימסול ולרנקה.
העיר והמחוז סבלו מהגירה שלילית גם בתקופת שלטונה של האימפריה הבריטית, ורוב התושבים המקומיים עברו לערים אחרות כגון לימסול וניקוסיה, או היגרו אל מחוץ לקפריסין.
האי והמחוז היו החלק הפחות מפותח של קפריסין עד 1974.
לאחר 1974 החלה פעילות כלכלית מוגברת בעיר בכל התחומים, ובייחוד בתיירות.
הצטמקותה של אוכלוסיית העיר והמחוז נעצרה, ובתקופות מסוימות האוכלוסייה אף גדלה.
הממשלה השקיעה כספים רבים בסכרי השקיה ובתשתיות מים ודרכים.
בנוסף, הממשלה תמכה בהקמתו של נמל התעופה הבינלאומי פאפוס שהוא נמל התעופה השני בגודלו בקפריסין.
היוזמות הפרטיות התמקדו במלונאות, דיור, בניית בתים פרטיים והקמת תשתיות בידור.
בתחילת המאה ה-21 ממשיכה העיר להתפתח, והיא מהווה אתר תיירות ימי המתפתח במהירות, כולל חוף דיג מפורסם.
למתקנים הימיים שבעיר (הנמל והמרינה) יש חשיבות פחותה כיום, בעיקר בגלל בנייתם של מתקנים מודרניים ומפותחים יותר בלימסול ולרנקה.
פאפוס נבחרה להיות בירת התרבות של אירופה לשנת 2017, לצד העיר אורהוס שבדנמרק.
פאפוס שוכנת לחופי הים התיכון, בדרום-מערב האי קפריסין.
העיר כוללת שני חלקים עיקריים: פאפוס העיר בנויה על רמה נמוכה במרחק מה מהים, ובה נמצאים מרכז העיר, העיר הישנה ומרבית שכונות המגורים.
קאטו פאפוס - פאפוס התחתית, הממוקמת ליד הנמל והים, כוללת את רוב האתרים הארכאולוגיים, המלונות והאטרקציות התיירותיות.
שני הרבעים מחוברים על ידי שדרת פאולוס הקדוש שאורכה כ-2 קילומטרים, והיא הרחוב העמוס ביותר בעיר.
השדרה מתחילה בכיכר קנדי שבמרכז העיר ומסתיימת מחוץ לנמל העתיק.
ליד הנמל נמצא מבצר פאפוס שנבנה במקור כמבצר ביזנטי על מנת להגן על הנמל, ובמאה ה-13 שוקם על ידי הלוסיגנאנים, ופורק ב-1570 על ידי הוונציאנים שלא הצליחו להגן עליו מול האימפריה העות'מאנית.
לאחר כיבוש האי על ידי העות'מאנים הם שיקמו וביצרו מחדש את המבצר.
סאראנטה קולונס שליד הנמל היא טירה שנבנתה בשנים הראשונות של שלטון הלוסיגנאנים (תחילת המאה ה-12), במקום שבו שכנה ככל הנראה הטירה הביזנטית.
טירה זו נחרבה, בדומה למבצר פאפוס, במהלך רעידת אדמה שהתרחשה ב-1222.
המורשת ההיסטורית של המקום היא כה חשובה עד כדי כך שאונסק"ו העניק מעמד של אתר מורשת עולמית לכל העיר.
בין האוצרות שנמצאו ניתן למנות את הפסיפסים מבתי דיוניסוס, תזאוס ואיון, שהשתמרו בצורה טובה לאחר שהיו קבורים באדמה במשך 1,600 שנים.
בנוסף, ישנה חשיבות רבה למערות ולקטקומבות, קברי המלכים, העמוד שאליו כביכול נקשר פאולוס לפני שהצליפו בו, התיאטרון האודאני, המוזיאון הביזנטי והמוזיאון הארכאולוגי המחוזי הכולל אוסף עתיקות קפריסאיות המתוארכות לתקופה המתחילה בתקופת האבן החדשה ומסתיימת בתחילת המאה ה-18. ליד התיאטרון נמצאים שרידי חומות העיר העתיקה, האגורה ובניין המוקדש לאל הרפואה אסקלפיוס.
רצפות הפסיפס של המבנים הללו מתוארכות לתקופה שבין המאה ה-3 לפנה"ס עד המאה ה-5 והן נחשבות לדוגמאות טובות מאוד במזרח התיכון.
בפסיפסים מתוארות בעיקר סצנות מהמיתולוגיה היוונית.
בעיר יש קטקומבות רבות המתוארכות לתקופה הנוצרית המוקדמת.
הקטקומבה המפורסמת ביותר היא כנסיית סולומון הקדוש, שבה השתמרו כמה פרסקואים מהמאה ה-12. בכניסה לכנסייה גדל עץ קדוש הנחשב כמביא מזור לאנשים חולים התולים מתנות על ענפיו.
במרחק מספר קילומטרים מהעיר נמצא "סלע אפרודיטה" (Petra tou Romiou, מכונה גם "האבן של היוונים").
לפי האגדה אפרודיטה הגיחה מתוך גלי הים בנקודה זו.
השם היווני, Petra tou Romiou, קשור לדיגניס אקריטאס, מגן הגבולות האגדי מהתקופה הביזנטית, שעיכב את הערבים על החוף.
לפי האגדה הוא הרים סלע גדול (פטרה) באחד הקרבות וזרק אותו על אויביו.
באזור של הסלע התרחשה בעבר תנופת פיתוח כאשר הוקם לידו אתר נופש בשם "גבעות אפרודיטה" ובו מגוון מתקנים כגון מסלול גולף ומגרשי טניס.
"גבעות אפרודיטה" זכו לאזכור במגזין פורבס כאחד מחמשת מקומות הנופש הטובים ביותר בעולם כאשר נערכה ההצבעה על מקום הנופש הפופולרי ביותר בעולם.
ליד "סלע אפרודיטה" נמצאת פאפוס העתיקה שהייתה אחד מאתרי העלייה לרגל החשובים ביותר בעולם היווני העתיק, ובעבר גם עיר ממלכה בקפריסין.
במקום זה נמצאים הריסותיו של מקדש אפרודיטה המפורסם, שהעתיקות מביניהן מתוארכות למאה ה-12 לפנה"ס.
המקדש היה אחד ממקומות הסגידה והעלייה לרגל החשובים ביותר בעולם עד לאזור המאה ה-3 - המאה ה-4. המוזיאון, הנמצא באחוזה הלוסיגנאנית, הוא מוזיאון קטן יחסית, אך מכיל בתוכו ממצאים חשובים מהאזור.
ירוסקיפו הוא כפר השוכן במרחק קצר מהאזור המטרופוליטני של פאפוס, והוא מפורסם בשל כנסיית איה פאראסקבי בעלת חמש הכיפות, מוזיאון אמנות הסלע והרחת לוקום המיוצר בה במשך שנים רבות.
בכיוון צפון-מזרח מפאפוס שוכן מנזר אייוס נאופיטוס המפורסם בשל המתחם הסגור שנחצב לתוך ההר על ידי אחד הנזירים במקום, ובו נמצאות כמה דוגמאות ברמה גבוהה של פרסקואים מהמאה ה-12 עד המאה ה-15. בסמוך למנזר נמצאת כנסיית הכפר של אמבה (נקרא גם אמפה).
האקלים בפאפוס הוא ים-תיכוני טרופי, כאשר כמויות המשקעים הגדולות ביותר יורדות בין אמצע נובמבר למרץ.
בדרך כלל לא יורד גשם בקיץ, ובייחוד בחודשים יולי ואוגוסט שבהם הלחות מגיעה עד ל-85%.
בעיר כמעט ולא יורד שלג, ובדרך כלל הדבר מתרחש אחת ל-10 שנים, והכמויות שיורדות כמעט ואינן גורמות לשיבוש כלשהו בחיי היומיום.
הפעם האחרונה שבה ירד שלג בכמות משמעותית הייתה בחורף 2001.
כל עונות השנה נחשבות כמתאימות לביקור באתרים התיירותיים ופעילויות חוץ אחרות.
לעיתים, הקיץ עשוי להיות חם ולח מאוד.
גלי חום נפוצים מאוד ורובם מתרחשים ביולי ואוגוסט, כאשר אוויר חם מגיע לקפריסין ממדבר סהרה.
רק בימים הללו הטמפרטורה עולה מעל ל-35°C.
בעבר התנועה בפאפוס הייתה חופשית.
אולם, לאחר תהליך העיור והגידול באוכלוסייה המצב השתנה.
הבעיה העיקרית היא במרכז העיר, היכן שהדרכים הכפריות הקטנות לא מסוגלות למלא את תפקידן.
הבעיות נובעות בעיקר מחיבורי כבישים שנותרו על הנייר, וכוללים את: החלק השני של הכביש העוקף הצפוני, הכביש העוקף המערבי, הכביש המוביל לשדה התעופה ושדרוג הדרך בין פאפוס לבין מפרץ האלמוגים.
התחבורה הציבורית בפאפוס מבוססת רק על אוטובוסים, המופעלים על ידי חברת אסטיקה לאופוריה פאפואו (יוונית: האוטובוסים העירוניים של פאפוס).
פאפוס לא הייתה מחוברת לכביש מהיר כלשהו עד שנת 2001. כיום ניתן להגיע אל העיר דרך הכביש A6 המחבר את פאפוס עם לימסול.
ישנה תוכנית כי עד לשנת 2013 תושלם סלילתו של הכביש A7, המתחבר לפוליס, כך שעומס התנועה בפרוורים יוקל.
נמל התעופה הבינלאומי פאפוס (יוונית: Διεθνής Αερολιμένας Πάφου) שוכן במרחק 16 קילומטרים מהעיר, והוא נמל התעופה השני בגודלו במדינה (לאחר נמל התעופה הבינלאומי בלרנקה).
בנוסף לתפקידו כנתיב הגעה לפאפוס, הנמל משמש גם כנתיב הגעה לאתרי תיירות פופולריים, בעיקר בתקופת החגים, כגון לימסול ומפרץ האלמוגים.
במאי 2006 חכרה חברת נמלי התעופה הרמס בע"מ את הזכויות על בניית, פיתוח ותפעול נמלי התעופה של לרנקה ופאפוס לתקופה של 25 שנים.
לפי התוכניות אמורה להסתיים בנייתו של טרמינל חדש עד סוף שנת 2008.
בכל שנה עוברים בנמל כ-1.5 מיליון אנשים.
ישנן תוכניות לבנות כביש בעל 4 נתיבים שיחבר את פאפוס ונמל התעופה, כך שהנוסעים והצוות לא יצטרכו לנסוע בכבישים B6 ו-E603, שבדרך כלל עמוסים מבחינה תחבורתית.
בשנת 2017 החלה חברת ריינאייר להפעיל קו טיסות יומי בין תל אביב לנמל התעופה בעיר.
בנוסף לחברת ריינאייר החלו לפעול חברות נוספות המפעילות קו טיסות אם כי לא על בסיס יומי, בין החברות ניתן למצוא את חברת טוס איירווייז, Cyprus Airways ועוד.
נמל פאפוס, שתכולתו היא 300 סירות, משמש כמרינה קטנה וכמקום כינוס לדייגים.
בנמל יש מסעדות ובתי קפה רבים, והוא אחת האטרקציות התיירותיות החשובות ביותר בעיר.
החל מ-1998 נערך בכיכר הטירה פסטיבל לכבוד אפרודיטה בכל ספטמבר.
ספינות מטען ושיט משתמשות בנמל לימסול הנמצא במרחק 60 קילומטרים.
ישנן תוכניות לבנות מארינה בעלת תכולה של 1,000 סירות במרחק 10 קילומטרים בכיוון צפון, ליד חוף האלמוגים בקיסונרגה.
בפאפוס יש רק בית חולים כללי אחד, הנמצא באנאוורגוס במרחק 3 קילומטרים צפונית-מזרחית למרכז העיר.
בית החולים נבנה על מנת להחליף את בית החולים הישן, ששכן בבניין ישן שנהרס זמן קצר לאחר פינויו.
ישנן תוכניות להפוך את בית החולים למרכז אוניברסיטאי, כאשר תיפתח אוניברסיטת נאפוליס (Neapolis).
בבית החולים יש ארבע קומות, שטחו הכולל הוא 25,000 מ"ר והוא מספק למטופליו מגוון שירותים החל מעזרה ראשונה ועד סריקת MRI.
כאשר בית החולים נפתח ב-1992 הוא נחשב לאחד המרכזים הרפואיים הטובים ביותר במזרח התיכון, אך מאז התדרדר מעמדו.
על מנת להתמודד עם אוכלוסיית העיר ההולכת וגדלה, חלק מהחצרות הפנימיות הוסב לחללים סגורים, וישנן תוכניות להרחבת בית החולים לכיוון שטח נוסף הסמוך אליו ומצוי בבעלותו.
בבית החולים יש אודיטוריום המכיל 200 מקומות ישיבה, ובסמוך אליו נמצא מנחת מסוקים.
ברחבי האזור האורבני נמצאות כמה קליניקות פרטיות.
לפאפוס יש היסטוריה עשירה בתחום הספורט, ובעיקר בכדורגל, כדורסל וכדורעף.
מועדון ההתעמלות הפאפיאני נקרא קוריווס, והוא הבעלים (באמצעות ארגון האתלטיקה הקפריסאי) של האצטדיון המקומי הנקרא פאפיאקו ושל אולם הכדורעף והכדורסל הנקרא אפרודיטי.
קבוצת הספורט המצליחה ביותר בפאפוס היא קבוצת הכדורעף, פאפיאקוס, שזכתה באליפות קפריסין שלוש פעמים (האחרונה ב-2006).
מועדון הכדורגל העירוני נקרא AEP פאפוס.
הקבוצה הוקמה בשנת 2000 ומשחקת בליגה הראשונה של קפריסין, כאשר את משחקי הבית שלה היא עורכת באצטדיון פאפיאקו ואת אימוניה במגרש בכפר בשם ירוסקיפואו.
בשנת 2006 נערכה בעיר אליפות טנפין בבאולינג של חבר העמים הבריטי.
פאץ' אדמס הוא סרט קולנוע, מסוגת דרמה קומית משנת 1998 בבימויו של טום שאדיאק.
זוהי ביוגרפיה של ד"ר האנטר (פאץ') אדמס, ממייסדי הליצנות הרפואית.
את אדמס מגלם בסרט השחקן רובין ויליאמס.
הסרט זכה להצלחה קופתית ניכרת בארצות הברית וגם בישראל.
ד"ר אדמס הקים ב-1972 את המוסד הרפואי "גזונטהייט" (Gesundheit!
Institute), המספק שירות רפואי חינם לתושבי מערב וירג'יניה.
הסרט עוקב אחרי התהליך שהביא אותו ליזום את שיטת הטיפול הייחודית שלו, להקים את המוסד ולהופכו לדגם מוביל ברפואה מסוג זה בעולם.
בשנת 1969 האנטר אדמס מתאשפז מרצונו בבית חולים פסיכיאטרי, בגלל דיכאון.
באוטובוס הנוסע לבית החולים נשמעים ברקע דברי המשורר דנטה אליגיירי: "באמצע המסע של חיי מצאתי עצמי ביער אפל ...
כי איבדתי את הדרך הנכונה".
אדמס מגיע לבית החולים פיירפאקס (FairFax), מרואיין על ידי רופא מומחה לפסיכיאטריה, שלא מקשיב כמעט לדברי האנטר למרות שזה תפקידו.
שותפו של אדמס לחדר סובל מפחדים.
הוא חושש כי בעקבות פתיחת דלת הכניסה לחדרם נכנסים סנאים לחדר ועומדים להתנפל עליו.
השותף אחוז החרדה נמלט לפינות החדר ומנסה לטפס על הקירות.
הצוות הרפואי נזעק ונותן לו זריקת הרגעה בכפייה.
אדמס מגלה כי גם שאר החולים מטופלים בשיטות דומות.
הוא מנסה להרגיע את שכנו לחדר בעזרת משחק תפקידים, עוזר לו להתגבר על הפחד ומעורר בו שמחת חיים.
הוא מנסה זאת שנית אצל חבריו לטיפול הקבוצתי.
עד מהרה הוא זוכה להכרת תודה ואמון של החולים האחרים וגם לכינוי פאץ' (טלאי).
החוויות במוסד מביאות אותו להכרה כי עזרה לחולים נותנת משמעות לחייו ו"משכיחה" את הבעיות שלו.
הוא עוזב את בית החולים ולאחר שנתיים נרשם ללימודי רפואה.
כאשר אדמס מתחיל ללמוד מסתבר לו כי הוא המבוגר בתלמידים.
שותפו לחדר, מיטץ' (פיליפ סימור הופמן), הוא בן למשפחת רופאים ותיקה המציג בפניו את יוקרת המקצוע האליטיסטי, עמדה שספג מאביו שבעקבותיו הוא מתכוון ללכת.
אדמס מצליח מאוד בלימודיו ובבחינות אף על פי שהוא מקדיש זמן רב לחולים, מבצע מטלות קומיות ומעודד את רוחם.
מיטץ' מקנא בהצלחותיו של שותפו לחדר ומפיץ שמועה כי אדמס מצליח שלא ביושר, במהרה נוצר קונפליקט עם דיקאן בית הספר המאיים לסלקו מהלימודים.
אדמס מוצא שותף לרעיונות שלו, חברו טרומן (דניאל לונדון) מסייע לו ומגלה עד כמה אפקטיבית שיטתו.
הוא מגייס גם את הסטודנטית קארין (מוניקה פוטר).
תחילה היא אינה שותפה לגישתו הרפואית.
מטרתה היא "החלוק הלבן של הרופא" והכבוד שבמקצוע.
בהמשך היא מצטרפת ואף נענית בהדרגה לחיזוריו של פאץ'.
בבית החולים הוא מפגין את יכולתו, תחילה במחלקת ילדים חולי סרטן.
במחלקה שוררת דממת מוות, הילדים שוכבים במיטתם משותקים מכל פעילות.
הוא נכנס לחדרם, מתיישב ליד אחד הילדים, מתחיל בשיחה ומשחק איתו ואט אט מעלה חיוך רחב על פניו.
אחד מרגעי השיא הוא כאשר אדמס נוטל בקבוק חוקן אדום, חותך אותו כך שיידמה לאף האדום של ליצני קרקס וחובש אותו.
הילד החולה פורץ בצחוק ושאר הילדים מצטרפים לחוויה.
אדמס ממשיך לבוא לבקר את הילדים חולי הסרטן וחדר החולים הופך להיות אולפן להצגות וחדר משחקים.
הסרט מדגיש את גישתן האנושית של האחיות לעומת יחסם המרוחק של הרופאים לחולים.
בכירי הרופאים, שהם גם המורים הבכירים מקפידים כי המורשת הקרה והמתנשאת תועבר לרופאים החדשים.
כך, באחת הסצנות מראות האחיות לאדמס כי בחדר סמוך יש חולים מבוגרים שהתייאשו מגורלם.
שלושת הסטודנטים, אדמס ושני ידידיו, מגיעים אל אחד החולים הקשים כדי להגשים חלום נעורים שלו, מביאים בלונים בצורת בעלי חיים בספארי והחולה נהנה להגשים את חלום חייו ויורה לכל עבר באקדח צעצוע.
התרגיל מרומם את רוחו ובהמשך הוא מוצג כאשר הוא לבוש בחיק בני משפחתו - אמנם עדיין בבית החולים - אך נראה כאדם רגיל.
מנהל בית החולים, דין וולקוט, קורא לו "ליצן רפואי", ומודיע לו כי הוא אוסר עליו להיכנס לחדרי החולים כשאין זה חלק מתוכנית הלימודים.
הוא קובע בהחלטיות כי: "החולים לא צריכים בידור וחבר, הם זקוקים לרופא.
ואם אתה רוצה להיות ליצן - לך לקרקס".
אדמס מפר את הוראתו של מנהל בית החולים כדי לבקר חולה סופני שאיתו התיידד לפני מותו.
לאחר שאדמס מסולק מלימודיו הוא מגלה את מלוא אטימות הממסד כאשר הוא צופה באם שאינה יכולה לפגוש את בתה התינוקת בטרם תמלא טפסים רפואיים.
הוא מעיר בלילה את קארין ידידתו, לוקח אותה לספסל בגן ומכתיב לה את התוכנית החדשה ל"בית חולים בחינם" המיועדת לקהילת החולים שההנאה תהיה דרך החיים שלה:
הטיפול בכאב ובסבל יהיה בעזרת הומור.
רופאים וחולים יהיו חברים זה לזה.
מתנדבים מכל העולם יבואו לעבוד בו.
אדמס מקבל מאחד החולים שהיה איתו בבית החולים הפסיכיאטרי זכות שימוש בשטח ובמבנה רעוע מעץ, ומקים את בית החולים במשך שלוש שנים.
יחד עם קארין וטרומן הוא מתחיל לקבל חולים.
החולים עוסקים בשיפוץ בית העץ, מכינים את האוכל ועוזרים איש לרעהו.
בחדרים אין סדר וארגון, אך מפוזרים בהם חולים מחייכים.
האווירה עליזה - רחוק מכל הווי של בית חולים ממסדי.
שמו של בית החולים עובר ברחבי המדינה והחולים נוהרים אליו.
קארין זוכה לאהבה, לראשונה בחייה, היא מגלה לאדמס כי תמיד שנאה גברים ועכשיו היא בפני שינוי חד בהתייחסות לבני אדם בכלל ולגברים בפרט.
היא מודה לו בהתרגשות: "יש לך מתנה נפלאה - אתה יכול לדבר עם אנשים".
הם עומדים בפני בניית עתידם.
חולה נפש בבית החולים לבית החולים של פאץ' ומבקש מקארין שתבוא לביתו, שם הוא רוצח אותה ומתאבד.
לאחר שהוא מקבל את ההודעה על מותה של קארין פוגש אדמס את חברו לחדר, מיטץ', המבקש ממנו סיוע בטיפול בחולה שלו שכבר שבועיים לא אוכלת דבר - הוא גילה כי כל מה שלמד במקצוע הרפואה הקלאסי לא מצליח להביא מזור לחולה.
אדמס כמעט מסרב ושוקל לפרוש מהרפואה - אך מול העמק שבו נמצא בית החולים שהקים הוא צופה בפרפר מרהיב ומחליט לא לתת ליאוש להכניע אותו.
הוא חוזר לבית החולים ועוזר למיטץ'.
כאשר הלימודים בבית הספר לרפואה עומדים לפני סיומם מודיע מנהל בית הספר לאדמס כי יועמד לדין בפני ועדה רפואית על עיסוק ברפואה ללא רישיון בבית העץ שלו.
הדיון נערך באולם בית הספר בנוכחות התלמידים, האחיות וחבר הרופאים.
אדמס מסביר כי במוסד שלו החולים היו הצוות - הם המטפלים בחולים - "כולנו רופאים".
הדיון המשפטי מסתיים בקביעתו של ראש ההרכב כי: "הלהבה שאתה הבערת, הלוואי ותתפשט על פני כל בתי החולים".
ולדיקן בית הספר הוא אומר: הלוואי שיהיו כל התלמידים שלך בעלי "עליזות מופרזת" כמו אדמס.
הסרט מסתיים כאשר אדמס מקבל את תעודת סיום לימודיו כרופא.
הסרט זכה בשנת 2000 בפרס ASCAP.
בשנת 1999 היה מועמד לפרס אוסקר, לפרס גלובוס הזהב ולפרסים נוספים.
פָּאק גן-הְיֶה (בקוריאנית: 박근혜; נולדה ב-2 בפברואר 1952) היא פוליטיקאית מדרום קוריאה שכיהנה כנשיאתה בשנים 2013–2017, האישה הראשונה שכיהנה בתפקיד זה, והראשונה בתפקיד שנולדה כאזרחית קוריאה הדרומית.
היא גם האישה הראשונה ששירתה בתפקיד ראש מדינה בצפון-מזרח אסיה.
בדצמבר 2016 הודחה מתפקידה כנשיאת קוריאה הדרומית אחרי גל של הפגנות ששיאן היה ב-3 בדצמבר 2016 בהשתתפות למעלה מ-2 מיליון מפגינים ברחבי המדינה.
באפריל 2018 נידונה ל-24 שנות מאסר ולקנס של 17 מיליון דולר, אך בשנת 2021 קיבלה חנינה, ושוחררה מהכלא במרץ 2022.
פאק כיהנה כחברת פרלמנט במשך ארבע קדנציות רצופות, בין 1998 ל-2012, כנציגה של מחוז דלסונג.
מיוני 2012 החלה את הקדנציה החמישית שלה, כאשר נבחרה למושב ארצי מטעם מפלגת הסאנורי.
היא כיהנה כיו"ר המפלגה הדרום-קוריאנית השמרנית, "המפלגה הלאומית הגדולה", בשנים 2004–2006 ובשנים 2011–2012.
פאק היא בתו של פאק צ'ונג-הי, נשיא המדינה בשנים 1963–1979. היא נחשבה לאחד הפוליטיקאים המשפיעים ביותר במדינה יחד עם שלושת ה"קימים": קים יונג סאם, קים דה-ג'ונג וקים ג'ונג-פיל.
פאק נולדה ב-2 בפברואר 1952, בעיר טגו לפאק צ'ונגהי, נשיאה השלישי של קוריאה הדרומית שכיהן בין השנים 1963 ל-1979 והיא בתו הבכורה.
לפאק נולדו אחות ואח בשנים מאוחרות יותר.
ב-1953 עברה משפחתה של פאק לסיאול.
פאק סיימה תואר ראשון בהנדסת חשמל באוניברסיטת סוגנג ב-1974. היא המשיכה ללימודים באוניברסיטה בגרנובל שבצרפת אך עזבה את צרפת לאחר ההתנקשות באימה.
ב-15 באוגוסט 1974 ניסה מו סה-גוואנג, קוריאני אשר נולד ביפן ותמך בקוריאה הצפונית, להתנקש באביה של פאק.
במהלך ניסיון ההתנקשות הוא הרג את אמה של פאק, הגברת הראשונה של קוריאה הדרומית באותו הזמן.
במשך שנים נחשבה פאק לגברת הראשונה של קוריאה הדרומית עד 26 באוקטובר 1979, כאשר ראש המודיעין הקוריאני התנקש באביה של פאק, עדיין נשיא קוריאה הדרומית.
בזמן זה, פעילים פוליטיים אשר היו יריבים של אביה טענו שנכלאו באופן שרירותי על ידי המשטר.
יתרה מכך, זכויות אדם בקוריאה הדרומית נחשבו לנחותות ביחס לפיתוח הכלכלי.
ב-2007 פאק הביעה חרטה על היחס ליריבים פוליטיים בתקופה זאת.
ה-Korea Times, אחד משלושת העיתונים הקוריאניים הגדולים בשפה האנגלית, וכן ה-Council on Foreign Relations, מכון מחקר פוליטי אמריקאי, דיווחו כי פאק רואה בעצמה אתאיסטית אך עם השפעות בודהיסטיות וקתוליות.
היא דוברת קוריאנית, אנגלית, ספרדית, צרפתית ומנדרינית.
פאק נבחרה לראשונה להיות חברת פרלמנט מטעם "המפלגה הלאומית הגדולה", עבור מחוז דלסונג, דאגו ב-1998 בבחירות ביניים.
המחוז שבו נבחרה פאק נמצא בחלקה הדרומי של קוריאה הדרומית והוא כפרי ברובו.
בין השנים 1998–2008 פאק נבחרה שוב להיות חברת פרלמנט באותו מחוז.
פאק שירתה כחברת פרלמנט מטעם מחוז דלסונג עד אפריל 2012. במהלך 2012 הודיעה פאק שלא תתמודד שוב על מושב בפרלמנט מטעם המחוז שלה, אלא על מושב יחסי מטעם מפלגת סיינרי.
באותה הודעה הצהירה פאק כי היא מתכננת להוביל את מסע הבחירות של המפלגה שלה בבחירות הקרובות.
פאק נבחרה למושב יחסי בבחירות בקוריאה הדרומית באפריל 2012.
יושבת ראש המפלגה ו"מלכת הבחירות"
לאור ניסיון ההדחה הכושל של הנשיא רו מו היון, ופרשת השוחד של מועמדה לנשיאות בבחירות של שנת 2002, המפלגה הלאומית הגדולה נחלה הפסד מוחץ בבחירות הכלליות בשנת 2004. פאק מונתה להיות יושבת ראש המפלגה והובילה את מאמץ המפלגה בבחירות הקרובות.
בבחירות הללו המפלגה הלאומית הגדולה איבדה את הרוב שלה בפרלמנט אבל זכתה ב-121 מושבים, דבר הנחשב להצלחה גדולה בהינתן המצב הפוליטי החלש של המפלגה.
כיושבת ראש המפלגה היא סייעה למפלגה להגיע להישגים בבחירות מקומיות ואף להשיג רוב בפרלמנט שוב בבחירות הכלליות ב-2006.
במהלך קמפיין הבחירות, ב-20 במאי 2006 ג'י צ'ונג הו, פושע מורשע בן 50, דקר את פאק בפניה עם סכין יפנית.
פאק סבלה מחתך באורך 11 סנטימטרים לאורך פניה ונדרשה לניתוח שערך מספר שעות והסתכם ב-60 תפרים.
המילים הראשונות שאמרה פאק כשהתעוררה מהניתוח היו "מה המצב בטג'אן?".
טג'אן היא העיר החמישית בגודלה בקוריאה הדרומית, אחת משש ערי המטרופולין שבקוריאה.
לאחר אירוע זה המועמד מטעם המפלגה הלאומית הגדולה, המפלגה של פאק, זכה בבחירות המוניציפליות, זאת אף על פי שפיגר בסקרים ביותר מ-20 אחוזים לפני התקיפה.
בנוסף, בין השנים 2004 ו-2006 המפלגה הלאומית הגדולה זכתה בכל 40 מרוצי הבחירות שבהן השתתפה.
הישג זה מיוחס ברובו למנהיגותה של פאק את המפלגה.
בעקבות הישג זה זכתה פאק בכינוי "מלכת הבחירות".
ב-12 בפברואר 2007 ערכה פאק ביקור מתוקשר באוניברסיטת הרווארד שבעיר קיימברידג', מסצ'וסטס, שבארצות הברית.
שיא הביקור היה בסופו בנאום שנשאה פאק בפני תלמידי בית הספר ללימודי מדיניות ציבורית שבו אמרה שהיא רוצה להציל את קוריאה וקראה ליחסים קרובים יותר בין קוריאה הדרומית וארצות הברית.
ב-2007 התמודדה פאק על המינוי של המפלגה שלה להיות המועמדת לנשיאות קוריאה הדרומית.
פאק הפסידה בהתמודדות זאת ללי מיונג-באק שהמשיך וזכה בבחירות הנשיאותיות הלאומיות.
לי מיונג-באק הוביל בסקרים באופן מוחלט בתחילת ההתמודדות אך פאק הצליחה לצמצם את הפער על ידי האשמת לי מיונג-באק בשחיתות.
פאק זכתה במינוי מטעם חברי המפלגה אבל הפסידה במינוי לאחר ספירת כלל הקולות מכל האומה.
לאחר הבחירות הכלליות בקוריאה ב-2007, לי מיונג-באק בנה ממשלה מתומכים קרובים שלו.
תומכיה של פאק טענו שזאת פעולה של נקמה, ושעל המחנה של פאק לפרוש מהמפלגה הלאומית הגדולה.
חלק מהתומכים האלו פרשו מהמפלגה הלאומית הגדולה הקימו שתי מפלגות בשם הברית למען פאק וסולידאריות למען פאק של העצמאיים (בקוריאנית: 친박 무소속 연대).
פאק עצמה לא הצטרפה למפלגות אלה, אבל תמכה בהן באופן עקיף על ידי כך שאמרה "אני מקווה שאנשים אלו ישובו בחיים".
לאחר הפרישה הגדולה הזאת, הפורשים הודיעו כי יצטרפו מחדש למפלגה הלאומית הגדולה לאחר הבחירות הכלליות, אך המפלגה הלאומית הגדולה אסרה זאת.
בבחירות הכלליות ב-2008 הפורשים זכו ב-26 מושבים: ב-14 מושבים מטעם מפלגות מאורגנות ו-12 מושבים בתור עצמאיים.
יחדיו הם שיחקו תפקיד מכריע ברוב המצומצם שהיה למפלגה הלאומית הגדולה.
פאק לחצה באופן קבוע שעל המפלגה הלאומית הגדולה להתיר לפורשים לשוב לשורות המפלגה.
עד 2011, רוב הפורשים שבו לשורות המפלגה, מה שגרם לכך שהיו בין 50 ל-60 חברי פרלמנט שתמכו בפאק מתוך 171 השייכים למפלגה הלאומית הגדולה.
בתגובה לירידה בפופולריות של המפלגה הלאומית הגדולה בסקרים, המפלגה יצרה ועדת חירום והחליפה את השם של המפלגה מהמפלגה הלאומית הגדולה למפלגת "סאנורי".
המשמעות של סאנורי בקוריאנית זה "חזית חדשה".
ב-19 בדצמבר 2011 פאק מונתה לעמוד בראש ועדת החירום של המפלגה הלאומית הגדולה, מינוי זה הפך אותה למנהיגה דה פקטו של המפלגה.
מפלגת סאנורי זכתה בהפתעה אל מול המפלגה הדמוקרטית המאוחדת בבחירות הפרלמנטריות של 2012, כאשר היא זוכה ב-152 מושבים ושומרת על הרוב שלה בפרלמנט.
בגלל פרשיות השחיתות של לי מיונג-באק אשר נחשפו לפני הבחירות, הייתה הסכמה כוללת שמפלגת הסאנורי לא תזכה ביותר מ-100 מושבים.
במהלך הקמפיין בן 13 הימים, פאק נסעה בערך 7200 קילומטרים ברחבי קוריאה הדרומית כשהיא מבקרת ביותר מ-100 מחוזות בחירה.
ישנו קונצנזוס בקרב מומחי חדשות ופוליטיקה קוריאנית שהמרכיב החשוב ביותר לניצחון של מפלגת הסאנורי הוא מנהיגותה של פאק.
מסיבה זאת, הבחירות של שנת 2012 לעיתים מכונות "שובה של מלכת הבחירות".
תבוסתה של מפלגת הסאנורי במטרופולין הסואן של סיאול בבחירות אלה חשף את המגבלות של ההשפעה הפוליטית של פאק.
פאק הייתה המועמדת המובילה לבחירות הנשיאותיות של 2012 בכל סקר דעת קהל בקוריאה הדרומית בין 2008, מתי שממשלו של לי מיונג-באק, וספטמבר 2011. בסקרים אלו אחוזי התמיכה של פאק נעו בין 25% ל-45%, יותר מכפליים מאשר המועמד הבא.
אחוזי התמיכה בפאק היו הגבוהים ביותר כאשר הבחירות לפרלמנט ב-2012 הראו את ההשפעה העצומה שלה.
אחוזי התמיכה שלה היו הנמוכים ביותר בתחילת 2010 כתוצאה מהעמדה שלה כנגד המשטר של לי מיונג-באק בעניין העיר סג'ונג.
בספטמבר 2011, אן צ'אול-סו, איש עסקים מתחום טכנולוגיית המידע ודקאן בפקולטה לקיימות באוניברסיטה הלאומית בסיאול, הופיע בתור המועמד העצמאי החזק בדרך לנשיאות.
בסקרים לאומיים שנערכו באותו חודש, אן ופאק היו במקומות צמודים על המועמדות המובילה כאשר פאק הפסידה לאן צ'אול-סו בסקרים בפעם הראשונה מאז 2008.
לאחר ניצחונה בבחירות הכלליות ב-2012, אחוזי התמיכה בפאק צמחו באופן ניכר.
בסקר שנערך ב-11 בספטמבר 2012 פאק הייתה המועמדת המובילה עם 45% אחוזי תמיכה אל מול כל שאר המתמודדים.
באותו הסקר, כאשר השוו את פאק אל מול אן צ'אול-סו, היא הובילה עליו עם 50.6% של תמיכה.
ב-10 ביולי 2012 פאק הודיעה לבסוף על כוונותיה להתמודד על תפקיד נשיאת קוריאה הדרומית.
פאק הצהירה על כוונותיה במרכז סיאול ובהצהרה זאת היא הדגישה את הזכות לרדוף אחר האושר, כלכלה דמוקרטית, ושירותי רווחה מותאמים לעם הקוריאני.
המפלגה הדמוקרטית הנגדית למפלגת הסאנורי בחרה במון ג'יאה-אין בתור המועמד שלה לנשיאות ב-17 בספטמבר.
אן צ'אול-סו הודיע על מועמדתו שלו ב-19 בספטמבר.
על אף היותה המועמדת המובילה, לפי סקר לאומי שנערך ב-22 בספטמבר, לפאק היו אחוזי תמיכה נמוכים יותר בהתמודדות ראש בראש עם מון ז'אי-אינמון ג'יאה-אין וכן עם אן צ'אול-סו.
פאק נבחרה להיות נשיאת קוריאה הדרומית ב-19 בספטמבר 2012 עם תמיכה של 51.6% מהמצביעים.
במחקר שנערך ב-2012 הושוו דעותיהם של 12 מועמדים פוטנציאלים לנשיאות קוריאה הדרומית.
פאק נחשבה למועמדת השמרנית ביותר בקבוצה.
דעותיה השמרניות, אשר מוכוונות על ידי המשק, ניכרו בבירור במסע הבחירות שלה לנשיאות ב-2008 כאשר התחייבה להפחית מסים, להפחית רגולציה ולחזק את שלטון החוק.
מאז 2009 פאק החלה לדבר על סוגיות של רווחה בקוריאה הדרומית.
במסגרת המאמץ הזה שלה היא טענה בעד הצעת שירותי רווחה מותאמים אישית לכל אזרחי קוריאה הדרומית.
פאק ידועה בדבקות חסרת הפשרות שלה להבטחות פוליטיות.
למשל ב-2010, היא הצליחה לעצור את הניסיון של הממשלה של לי מיונג-באק מלבטל את התוכנית לבנות את העיר סג'ונג.
הפרויקט היה אמור להיות מרכז לאומי של משרדי ממשלה.
הטענה המרכזית של פאק על המשך בפרויקט הייתה שהפרויקט היה הבטחת בחירות ועל כן יש לעמוד בו.
המאבק של פאק באנשיו של לי וניסיונה לשמור את הפרויקט בחיים עלה לפאק באחוזי תמיכה בסקרי דעת קהל.
ב-2012 פאק הבטיחה לבנות שדה תעופה חדש במחוז הדרום מזרחי.
הבטחה זאת היא הבטחה היסטורית מקמפיין הבחירות שלה ב-2008 שבוטלה על ידי המפלגה שלה בעקבות טענות על חוסר יכולת ביצוע של התוכנית משיקולים כלכליים.
פאק הפכה לנשיאה ה-18 של קוריאה הדרומית ב-25 בפברואר 2013. היא קיבלה אליה את כל סמכויות הנשיאות ובהן את הפיקוד העליון על הכוחות המזוינים של קוריאה הדרומית.
בנאום ההשבעה שלה בפרלמנט, דיברה פאק על תוכניותיה לפתוח עידן חדש של "שגשוג כלכלי, שמחה לאזרחים ועושר תרבותי", והביעה את תקוותה כי קוריאה הצפונית תוותר על נשקה הגרעיני.
טקס ההשבעה של פאק היה הגדול ביותר בהיסטוריה של קוריאה הדרומית עם 70,000 משתתפים.
עם כניסתה לתפקיד הצהירה פאק כי תערוך שינוי בשיטת הממשל.
היא תחליף את המיקוד של הממשלה מבניית תשתיות מדינה לרווחתם של האזרחים הבודדים.
ב-1 במאי 2016 ביקרה פאק באיראן, בביקור הרשמי הראשון של נשיא דרום קוריאה במדינה.
בביקור שערך 3 ימים וכלל משלחת של יותר מ-200 איש מדרום קוריאה, פגשה את חסן רוחאני ודנה ביחסי המסחר בין המדינות ובשותפויות אינטרסים בין המדינות.
באוקטובר 2016 החלו להיחקר קשריה עם צ'וי סון-סיל, בתו של מנהיג כת צ'וי טא-מין.
באפריל 2018 נידונה ל-24 שנות מאסר ולקנס של 17 מיליון דולר, לאחר שהורשעה בשחיתות.
בעקבות הפרשה עזב ראש לוטה קורפוריישן את תפקידו.
בדצמבר 2021 קיבלה חנינה מהנשיא מון ג'יאה-אין ושוחררה מהכלא.
פאק פונג ג'ו (קוריאנית: 박봉주) הוא פוליטיקאי צפון קוריאני ששימש כראש ממשלת קוריאה הצפונית בין 2003 ל-2007 ושוב מאז אפריל 2013.
פאק החל את הקריירה ב-1962 כמנהל של מפעל המזון יונגצ'ון במחוז צפון פיונגאן.
ב-1980 היה לחבר בוועד המרכזי של מפלגת הפועלים של קוריאה וביולי 1983 מנהלו של מפעל כימי.
במאי 1993 היה לסגן מנהל אגף התעשיות הקלות במפלגה ובמרץ 1994 היה לסגן מנהל אגף הפיקוח על המדיניות הכלכלית של המפלגה.
ביולי של אותה שנה, פאק מוקם במקום ה-188 מתוך 273 חברי ועד ההלוויה של המנהיג קים איל-סונג.
בספטמבר 1998 מונה לשר תעשיות הכימיקלים תחת ראש הממשלה הונג סונג-נאם, שאותו החליף בתפקיד חמש שנים מאוחר יותר.
באפריל 2007 סוכנות הידיעות הקוריאנית המרכזית דיווחה שבמושב החמישי של אספת העם העליונה האחת-עשרה הודח פאק מתפקידו וכי למחליפו נבחר קים יונג-איל.
כמו כן הוא לא נראה בפומבי מאז מאי 2006. ב-1 באפריל 2013 מונה לתפקיד ראש הממשלה בפעם השנייה עד אפריל 2019, עת החליפו בתפקיד קים ג'אה-ריונג.
אל חאג'י פאפי מיסון ג'ילובוג'י הוא כדורגלן סנגלי המשחק בעמדת הבלם בפתיח קארגומרוק ובנבחרת סנגל.
ג'ילובוג'י גדל במועדון ASC סאלום הסנגלי, ובאוקטובר 2009 החל לשחק במועדון הצרפתי החובבני סנאר-מואסי.
יכולתו הטובה במחצית הראשונה של עונת 2009/10 הביאה את מועדון הכדורגל הצרפתי נאנט לרכוש אותו בדצמבר 2009. במאי 2010 ערך ג'ילובוג'י את הופעת הבכורה במדי נאנט, ששיחקה אז בליגת המשנה הצרפתית, בהפסד 3-1 לקן.
בעונתו השנייה בקבוצה, 2010/11, הפך ג'ילובוג'י לשחקן הרכב קבוע, וערך 27 הופעות, בהן הבקיע שני שערים.
בעונת 2012/13 סייע ג'ילובוג'י לנאנט להעפיל לליגת העל הצרפתית, ונשאר בקבוצה עוד שתי עונות נוספות בליגה זו.
בספטמבר 2015, לאחר שצבר 171 הופעות במדי נאנט, בהן הבקיע תשעה שערים, נרכש ג'ילובוג'י על ידי צ'לסי תמורת סכום הנע בין 2.7 לארבעה מיליון לירה שטרלינג.
ג'ילובוג'י לא נכלל בסגל צ'לסי לליגת האלופות, וערך את הבכורה בקבוצה בגביע הפוטבול ליג, כאשר החליף את רדאמל פלקאו בניצחון 4-1 על וולסול, אך לא ערך הופעות נוספות.
בינואר 2016 הושאל ג'ילובוג'י לוורדר ברמן מהבונדסליגה עד לתום העונה.
ורדר ברמן סבלה מבעיות בהגנה, והסתבכה בתחתית הבונדסליגה, וג'ילובוג'י הובא כדי לתת מענה למצב זה.
ב-24 בינואר 2016 ערך ג'ילובוג'י את הופעת הבכורה בוורדר ברמן, בניצחון 3-1 על שאלקה 04, וקיבל ביקורות טובות על הופעתו.
ב-13 בפברואר 2016 הבקיע את שער הבכורה שלו בקבוצה, בתיקו 1-1 מול הופנהיים.
במרץ 2016 הושעה ג'ילובוג'י לשני משחקי ליגה, לאחר שביצע תנועת שיסוף כלפי שחקנה של מיינץ 05, פאבלו דה בלאסיס.
ב-14 במאי 2016, במחזור האחרון של עונת 2015/16, התמודדה ורדר ברמן מול איינטרכט פרנקפורט בקרב ישיר על הזכות להימנע ממשחקי מבחן מול נירנברג על המקום בבונדסליגה, כאשר אף עמדה אפשרות קלושה כי ורדר ברמן תרד ישירות.
תוצאת תיקו הייתה משאירה את איינטרכט פרנקפורט בליגה ושולחת את ורדר ברמן למבחנים.
בדקה ה-88 של המשחק, ג'ילובוג'י הבקיע שער ניצחון עבור ורדר ברמן, שהבטיח לה הישארות לעונה נוספת בבונדסליגה ללא צורך במבחנים, ושלח את איינטרכט פרנקפורט למשחקי המבחן.
בתום תקופת ההשאלה, שב ג'ילובוג'י לצ'לסי.
ב-5 באוגוסט 2016 נמכר ג'ילובוג'י מצ'לסי לסנדרלנד תמורת 8 מיליון לירה שטרלינג, וחתם על חוזה לארבע שנים.
את הופעת הבכורה בפרמייר ליג ערך ג'ילובוג'י מספר ימים מאוחר יותר, בהפסד 2-1 למידלסברו.
ג'ילובוג'י הורחק בהפסד 3-0 להאל סיטי בנובמבר 2016. בינואר 2017 ג'ילובוג'י נענש על ידי התאחדות הכדורגל האנגלית בהרחקה לארבעה משחקים, לאחר שהלם באגרוף בפניו של דארן פלטשר בהפסד 2-0 לווסט ברומיץ' אלביון.
עד לסיום עונת 2016/17 ערך ג'ילובוג'י 23 הופעות בכל המסגרות במדי סנדרלנד, ונשר עם הקבוצה לצ'מפיונשיפ.
באוגוסט 2017 הושאל ג'ילובוג'י לדיז'ון מליגת העל הצרפתית.
בהופעת הבכורה של ג'ילובוג'י בדיז'ון, הפסידה הקבוצה 2-1 לקן.
ג'ילובוג'י ודיז'ון ספגו 73 שערי ליגה בעונת 2017/18, ורק קבוצה אחת ספגה יותר מהם, אך סיימו עונה סבירה במקום ה-11 בליגה.
ב-31 בדצמבר 2018 הושאל ג'ילובוג'י לגנגאן עד לסוף העונה.
ב-19 בינואר ערך את הופעתו הבכורה בהפסד 9-0 לפריז סן-ז'רמן.
ב-22 בינואר כבש את שערו הראשון בניצחון 1-2 על נאנסי בגביע הצרפתי.
במדי הקבוצה ערך 5 הופעות בכל המסגרות.
ב-22 ביולי 2019 חתם ג'ילובוג'י בגאזישהיר גזיאנטפ הטורקית.
ג'ילובוג'י ערך את הופעת הבכורה בנבחרת סנגל בשנת 2013. ג'ילובוג'י השתתף עם נבחרת סנגל בגביע אפריקה לאומות 2015, ופתח בשני משחקים בשלב הבתים, שבסיומו הודחה סנגל מהטורניר עם ארבע נקודות.
פאפיס סיסה הוא כדורגלן סנגלי המשחק בעמדת החלוץ.
סיסה התחיל את הקריירה שלו בגואנס דקאר אליה הצטרף בגיל 18 וכבר בעונתו הראשונה התבלט עם 23 שערים ב-26 משחקים במדי קבוצתו.
בקיץ חתם במץ וכעבור חודש הושאל לשרבור עד לסיום העונה.
בתום העונה חזר למץ בה שיחק עד ינואר בה הושאל לשאטורו.
ב-28 בדצמבר 2009 חתם בפרייבורג מהבונדסליגה תמורת 1.62 מיליון אירו.
עונת 2010/2011 הייתה עונת השיא של סיסה בה הבקיע 22 שערים וסיים כסגן מלך השערים של הליגה אחרי מריו גומז מבאיירן מינכן שהבקיע 28 שערים.
סיסה גם הפך לכדורגלן האפריקאי שכבש הכי הרבה שערים בעונה אחת בבונדסליגה.
ב-21 בינואר 2012 סיסה חתם בניוקאסל יונייטד ל-5 וחצי שנים תמורת 9.3 מיליון פאונד.
ב-5 בפברואר סיסה ערך את הופעת הבכורה שלו עבור ניוקאסל בניצחון 1-2 נגד אסטון וילה בה גם הבקיע את שער הניצחון עבור ניוקאסל שהיה גם שער הבכורה שלו בקבוצה.
ב-25 במרץ הבקיע צמד בניצחון 1-3 נגד וסט ברומיץ' אלביון והפך לשחקן הכי מהיר שהצליח לכבוש 5 שערים עבור ניוקאסל כאשר הוא עשה זאת ב-6 משחקים בלבד.
ב-2 במאי 2012 הבקיע שער מ-37 מ' בניצחון 0–2 נגד צ'לסי שנבחר לשער העונה על ידי ה-BBC.
ב-14 במרץ 2013 הבקיע את שער הניצחון בדקה ה-94 במשחק במסגרת הליגה האירופית נגד אנז'י מחצ'קלה שהעפילה לרבע גמר המפעל.
ב-7 באפריל 2013 סיסה הבקיע שוב בתוספת הזמן, הפעם נגד פולהאם.
בעונת 2013/2014 חלה ירידה ביכולת הכיבוש של סיסה בה הוא הבקיע רק שני שערים ב-24 משחקי ליגה.
ב-19 באפריל 2014 נפצע במשחק הליגה נגד סוונסי סיטי ובכך סיים את העונה.
ב-20 בספטמבר 2014 שב לשחק במשחק הליגה נגד האל סיטי בו הבקיע צמד שערים במשחק שנגמר בתיקו 2-2. את שני השערים חגג סיסה על ידי הרמת חולצה וחשיפת הודעת תמיכה בחברו לקבוצה ג'ונאס גוטיירס לאחר שהתגלה אצלו סרטן האשכים.
ב-28 בדצמבר 2014 הורחק במהלך משחק הליגה נגד אברטון לאחר שפגע עם המרפק בשיימוס קולמן שחקנה של אברטון ובהמשך הורחק על ידי ההתאחדות לכדורגל האנגלית ל-3 משחקים.
ב-7 במרץ 2015 הורחק ל-6 משחקים לאחר שירק על ג'וני אוונס במשחק הליגה נגד מנצ'סטר יונייטד.
ב-23 באפריל 2016 הבקיע את שערו האחרון בניוקאסל במשחק נגד ליברפול.
בתום העונה עזב את ניוקאסל לאחר שירדה לליגה השנייה.
ב-9 ביולי 2016 חתם בשאנדונג לוננג מליגת העל הסינית תמורת 2.5 מיליון פאונד.
ב-16 ביולי 2016 ערך את הופעת הבכורה שלו בליגה הסינית בתיקו 1-1 נגד ליאונינג ווהווין.
כעבור 4 ימים הבקיע את שער הבכורה שלו במועדון בניצחון 1–4 נגד האנגז'ו גרינטאון.
ב-31 באוגוסט 2018 חתם באלניהספור הטורקית.
יום לאחר מכן ערך את הופעתו הבכורה בקבוצה בניצחון 0-1 נגד גוזטפה.
ב-23 בספטמבר כבש את שערו הראשון בקבוצה בניצחון 1–2 על קסימפאשה.
ב-1 באוקטובר 2020 חתם בפנרבחצ'ה לעונה אחת.
בספטמבר הצטרף לאמיין מהליגה הצרפתית השנייה בה שיחק עד לסיום העונה.
ב-1 במרץ 2025 חתם באל-קבילה מהליגה השנייה באיחוד האמירויות הערביות, אחרי שנה וחצי ללא קבוצה.
סיסה ערך את הופעת הבכורה שלו בנבחרת סנגל ב-12 באוגוסט 2009 במשחק ידידות נגד .
ב-9 באוקטובר 2010 הבקיע שלושער בניצחון 0–7 נגד .
סיסה שימש כקפטן הנבחרת בין השנים -.
פאפוס מאלכסנדריה היה אחד המתמטיקאים הגדולים האחרונים במסורת היוונית העתיקה, הידוע בעיקר בזכות חיבורו המתמטי "האוסף" (Collection).
האוסף, שהוא עבודתו הידועה ביותר, הוא חיבור מתמטי מקיף בשמונה כרכים.
הוא מכסה נושאים מתמטיים רבים, כגון גאומטריה, שעשועי מתמטיקה, הכפלת הקובייה, מצולעים ופאונים.
מעט מאוד ידוע על חייו של פאפוס.
הוא נולד באלכסנדריה ונראה כי חי שם כל חייו.
אזכור של פאפוס בכתביו של פרוקלוס מציין כי הוא עמד בראש אסכולה באלכסנדריה.
פאפוס הקדיש כמה מכתביו להרמודורוס, שככל הנראה היה בנו.
פאפוס פעל בתקופה הנחשבת לרוב כתקופת קיפאון במחקר המתמטי, שבה יש שראו בו יוצא דופן וראוי לציון (למשל המתמטיקאי תומאס ליטל הית'), בעוד שאחרים (כגון המתמטיקאי והפילוסוף הבריטי ויליאם יואל) ראו בו דווקא דוגמה לבעיות שבלמו את התקדמות המדע היווני.
במובנים רבים, גורלו דומה באופן מפתיע לזה של דיופנטוס– דמות שולית יחסית בזמנו, אך כזו שהשפעתה גברה מאוד בתקופת הרנסאנס המאוחר והעת החדשה המוקדמת.
יצירתו הגדולה של פאפוס, שמכילה שמונה ספרים ומכונה הסינגוגה או האוסף, לא שרדה בצורתה השלמה; הספר הראשון אבד, ושאר הספרים ניזוקו במידה משמעותית.
לקסיקון הסודא מונה עבודות אחרות של פאפוס: "תיאור העולם המיושב", פרשנות לארבעת ספרי האלמגסט של תלמי, "נהרות לוב" ו"פרשנות החלומות".
פאפוס עצמו מציין פרשנות שכתב על האנלמה של דיודורוס מאלכסנדריה.
פאפוס כתב גם פרשנויות ליסודות של אוקלידס (אשר קטעים ממנה השתמרו אצל פרוקלוס ובסכוליה, בעוד שפרשנותו על הספר העשירי של היסודות נמצאה בכתב יד ערבי), ועל "הרמוניקה" של תלמי.
למרות שהחיבור כולו אינו מכיל רמה גבוהה של מקוריות, הוא מעיד בבירור על הבנה עמוקה של פאפוס במגוון רחב של נושאים מתמטיים, ועל שליטתו בכל הטכניקות המתמטיות המרכזיות שהיו זמינות בזמנו.
משום כך, האוסף הוא יצירה בעלת חשיבות היסטורית רבה לחקר הגאומטריה היוונית.
פדריקו קומנדינו תרגם את האוסף של פאפוס ללטינית בשנת 1588. היסטוריון המתמטיקה הגרמני פרידריך הולטש (1833-1908) פרסם הצגה מקיפה בשלושה כרכים של תרגומו של קומנדינו יחד עם הגרסאות ביוונית ולטינית (ברלין, 1875 - 1878).
דרך עבודתו של הולטש, היסטוריון המתמטיקה הבלגי פול ור אקה היה הראשון לפרסם תרגום של האוסף לשפה אירופית מודרנית; תרגומו לצרפתית, בשני כרכים, מכונה .Pappus d'Alexandrie.
המאפיינים של "האוסף" של פאפוס הם ראשית כל שהוא מכיל סיכום מאורגן שיטתית של כל התוצאות החשובות שהשיגו קודמיו, ושנית, ההערות שלו שמבארות ומרחיבות את תגליותיהם המתמטיות של קודמיו.
תגליות קודמות אלו מהוות גוף ידע אשר עליו פאפוס מתבסס ומרחיב באופן שיטתי.
הספרים ששרדו של האוסף ניתנים לסיכום באופן הבא.
משערים שהספר הראשון, כמו הספר השני, עסק באריתמטיקה שכן הספר השלישי מהווה בבירור מבוא לנושאים חדשים.
הספר השני כולו (שחלקו הראשון אבוד, והגרסה הנוכחית מתחילה מאמצע טענה 14) דן בשיטת הכפלה שהופיעה קודם בספר לא מוכר של אפולוניוס מפרגה.
הטענות האחרונות בספר זה עוסקות בהכפלת הערך הנומרי של כל האותיות היווניות בשתי שורות של שירה, מה שהניב שני מספרים גדולים מאוד ששווים בקירוב ל-
הספר השלישי כולל בעיות גאומטריות, מישוריות ומרחביות.
על הבעיה המפורסמת של הכפלת הקובייה, שלה היפוקרטס מכיוס מצא ניסוח שקול באמצעות ממוצעים גאומטריים.
פאפוס מספק מספר פתרונות לבעיה, כולל שיטה איטרטיבית לבצע קירובים עוקבים לפתרון, אשר את חשיבותה כשיטה עצמאית פאפוס ככל הנראה לא זיהה; הוא מוסיף את פתרונו לבעיה הכללית יותר של בנייה גאומטרית של צלע הקובייה אשר נפחה מצוי בכל יחס שהוא לנפחה של קובייה נתונה.
על הממוצע האריתמטי, הגאומטרי, וההרמוני של שני קטעים ישרים נתונים, ועל הבעיה של ייצוג כולם באמצעות אותה צורה גאומטרית.
חלק זה משמש כמבוא לתאוריה של ממוצעים, לגביהם פאפוס מבחין בין עשרה סוגים, ונותן טבלה שמכילה דוגמאות לכל סוג במספרים שלמים.
על בעיה מעניינת שעלתה בעקבות טענה 21 בספר הראשון של יסודות של אוקלידס.
בחלק זה פאפוס מתאר גם אוסף של פרדוקסים גאומטריים, אשר הוא מייחס אותם למתמטיקאי לא מוכר בשם אריסינוס.
על חסימת כל אחד מהפאונים המשוכללים בכדור.
פאפוס הבחין שניתן לחסום את התריסרון המשוכלל והעשרימון המשוכלל באותו כדור ובאופן כזה שקודקודיהם נחים כולם על 4 מעגלי רוחב, כאשר 3 מ-12 קודקודי העשרימון נחים על כל מעגל, ו-5 מ-20 קודקודי התריסרון נחים על כל מעגל.
אבחנה זו הוכללה לפאונים דואליים בממדים גבוהים יותר.
תוספת של מחבר מאוחר יותר על פתרון אחר של הבעיה הראשונה בספר.
הכותרת וההקדמה לספר הרביעי אבודים, כך שתוכניתו הכללית חייבת להיות מובנת מתכני הספר עצמם.
בתחילתו מופיע הכללה מוכרת לטענה 47 בספר הראשון של יסודות (משפט השטחים של פאפוס), ולאחר מכן מופיעים מגוון משפטים על המעגל, מה שמוביל לבניית המעגל שחוסם שלושה מעגלים נתונים, המשיקים כל אחד לשניים האחרים.
במסגרת בנייה זאת ומספר טענות אחרות על מעגלים משיקים, פאפוס חוקר סדרה אינסופית של מעגלים המשיקים אחד לשני וחסומים כולם בצורה המורכבת משלושה חצאי מעגלים ונקראת ארבלוס (שרשרת פאפוס).
טענות אלו מהוות את החלק הראשון של הספר.
פאפוס לאחר מכן מפנה את תשומת לבו לתכונות מסוימות של ספירלת ארכימדס, הקונכואיד של ניקומדס (עקומה שהוזכרה כבר בספר השלישי כמספקת שיטה להכפלת הקובייה), והעקומה שנתגלתה קרוב לוודאי על ידי היפיאס מאליס בסביבות שנת 420 לפנה"ס, שמוכרת גם בשם קוואדרטריקס.
פאפוס לאחר מכן מחשב את השטח החסום בין העקום הזה ובסיסו - הדוגמה הראשונה של תרבוע של קו עקום שנח על משטח עקום.
שאר הספר מטפל בבעיית שילוש הזווית, וכן בפתרון של בעיות כלליות יותר מאותו סוג באמצעות הקוואדרטריקס והספירלה.
בפתרון אחד לבעיה זו מופיעה השימוש המפורש הראשון בתכונה מסוימת של חתך חרוט (ההיפרבולה), במסגרתו פאפוס מתייחס למוקד (focus) ולמדריך (directrix).
במספר הערות ביניים, פאפוס מתאר את הבנייה של שלושה עשר פאונים אחרים שפאותיהם הם מצולעים משוכללים שונים, שנתגלו על ידי ארכימדס (פאונים ארכימדיים), ומחשב, באמצעות שיטה המזכירה את זו של ארכימדס, את שטח הפנים והנפח של כדור.
לפי ההקדמה, הספר השישי מיועד ליישב קשיים וסתירות פנימיות ב"חיבורים אסטרונומיים ידועים פחות", עבודות שאינן האלמגסט.
הוא מעיר על "הכדור" של תאודוסיוס, "על הכדור הנע"
של אוטוליקוס, ספרו של תאודוסיוס "יום ולילה", חיבורו של אריסטרכוס "על הגדלים והמרחקים של השמש והירח", וכן ספרו של אוקלידס "אופטיקה ותופעות".
מאז שהמתמטיקאי הצרפתי מישל של ציטט ספר זה של פאפוס בחיבורו על ההיסטוריה של שיטות גאומטריות, הספר השביעי הפך למוקד עניין בקרב מתמטיקאים מודרניים.
ההקדמה לספר השביעי מסבירה את המונחים "אנליזה" ו"סינתזה", ואת ההבחנה בין משפט לבעיה.
פאפוס מונה לאחר מכן עבודות של אוקלידס, אפולוניוס, אריסטאוס וארטוסתנס (אותן הוא מכנה באופן קולקטיבי "אוצר האנליזה"), שלושים ושלושה ספרים בסך הכל, אשר את תמצית תוכנם הוא מתכוון לתת, יחד עם הלמות הנדרשות להסברתן בצורה בהירה.
האזכור של פאפוס לפוריזמים של אוקלידס מהווה מקור ידע חשוב על הקשר בין "פוריזם" (טענה המהווה מסקנה ישירה של הוכחה מסוימת) למשפט ובעיה, כפי שהשתקף לעיניהם של מתמטיקאים יוונים עתיקים.
מספר למות אשר, אם בוחנים אותן לעומק, עוסקות באינוולוציה של שש נקודות.
למות חשובות על פוריזמים של אוקלידס, כולל הטענה שמכונה כעת משפט המשושה של פאפוס בגאומטריה פרויקטיבית.
יותר מכך, המושגים של קוטב וישר קוטבי (pole and polar) מופיעים במסגרת למה בספר זה.
הספר השמיני עוסק בעיקר במכניקה, בתכונות מרכז הכובד, ובכמה יתרונות מכניים.
בין לבין שזורות בגוף הטקסט מספר טענות בגאומטריה טהורה.
טענה 14 מראה כיצד לבנות אליפסה דרך חמש נקודות נתונות, וטענה 15 מספקת בנייה פשוטה של הצירים של אליפסה כאשר נתון זוג קטרים צמודים (conjugate diameters).
Khanikoff, ייתכן שבחלק חסר של ספר זה פאפוס תיאר מכשיר למדידת צפיפויות ונפחים של נוזלים, אשר בבסיסו עמדו עקרונות פיזיקליים דומים מאוד לאלו של מד הנפח של ז'וזף לואי גה-ליסאק, שהומצא בתחילת המאה ה-19.
האוסף של פאפוס היה כלל לא ידוע למתמטיקאים ערבים ואירופים ימי ביניימים, אבל היה בעל השפעה ניכרת על המתמטיקה של המאה ה-17 לאחר שתורגם ללטינית בידי פדריקו קומנדינו.
האריתמטיקה של דיופנטוס והאוסף של פאפוס היו שני המקורות העיקריים לחיבורו המתמטי של פרנסואה וייט, Isagoge in artem analyticam (משנת 1591).
העיסוק בבעיית פאפוס והכללתה הובילו את דקארט לפיתוח הגאומטריה האנליטית.
פרמה פיתח את הגרסה שלו לגאומטריה אנליטית כמו גם את שיטתו לקביעת מינימום ומקסימום לאחר עיונו בסיכומיו של פאפוס את עבודותיו האבודות של אפולוניוס "מקומות גאומטריים מישוריים" (Plane Loci) ו"על חתך מוגדר" (On Determinate Section).
מתמטיקאים אחרים שהושפעו מפאפוס הם פאצ'ולי, דה וינצ'י, קפלר, ון רומן, פסקל, ניוטון, ברנולי, אוילר, גאוס, גרגון, שטיינר ופונסלה.
פאצ'יראצ'יס (שם מדעי: Pachyrhachis) הוא סוג נחש נכחד וקדום אשר התקיים בקרטיקון העליון לפני 100 מיליון שנה מהיום.
המאובנים שלו התגלו ליד עין יברוד, בקרבת רמאללה ב-1979.
נחש קדום זה היה מאבות החנקיים והפיתוניים ששגשגו בעידן הקנוזואיקון.
הוא הגיע לאורך 1 מטר, בעל גולגולת עם לסתות ארוכות והיה בעל התאמה לחיים בים, בדומה לנחשי הים המודרניים.
דבר זה נרמז מהאבנים בהם נמצא, המצויות בקרבת חופים וימים וכן עקב מבנה החוליות המעוגלות שלו שנועדו למנוע ציפה מיותרת של הנחש בעודו בעת ציד או פעילות תת-מימית.
נחש קדום זה היה בעל זוג רגליים אחוריות, לא מתפקדות אותם ירש מאבותיו הלטאות.
הוא אחד מ-3 סוגי נחשים שהיו בעלי רגליים כאלה, לצד האאופודופיס (Eupodophis) וההאסיופיס (Haasiophis).
הרגליים לא מילאו שום תפקיד כמעט חוץ מעזרת בעת ההזדווגות, מה שפועלים גם זוג זיזים קטנים בקצוות גוף הפיתונים.
בשל מבנה הרגליים המוזרות ייתכן שהוא היה הפרימיטיבי ביותר מכל הנחשים וכמה חוקרים אף רואים בו חבר בקבוצה נפרדת - מקרוסטומטה (Macrostomata).
פאצין (בהונגרית: Pácin) הוא כפר במחוז בורשוד-אבאוי-זמפלן שבצפון מזרח הונגריה.
בפאצין התגוררו מעט יהודים ובמקום קיים בית קברות יהודי.
פּאַפּיראָסן (קרי: "פָּפִּירוֹסְן"; יידיש: "סיגריות") הוא פזמון מפורסם שנכתב בידי הרמן יבלוקוף במחצית הראשונה של שנות ה-20 של המאה ה-20, ונקשר כיום לעיתים קרובות בזיכרון השואה.
הפזמון זכה לפרסום ולפופולריות ב-1932, לאחר שיבלוקוף השמיע חלק ממנו במסגרת תוכנית רדיו שערך בתחנת הרדיו הניו-יורקית היידית החשובה WEVD.
בתקופת השואה חוברו בגטאות פולין וליטא מילים חדשות, עכשוויות, לשיר.
אלחנדרו דריו גומס (בספרדית: Alejandro Darío Gómez, נהגה: [aleˈxandɾo ðaˈɾi.o ˈɣomes] נולד ב-15 בפברואר 1988 בבואנוס איירס, ארגנטינה), הידוע גם בשם פאפו גומס (Papu), הוא כדורגלן ארגנטינאי, המשחק בעמדת הקשר ההתקפי בפדובה מהסרייה ב' ששיחק בעבר בנבחרת ארגנטינה.
באוקטובר 2023 הושעה גומס מכדורגל לשנתיים עד אוקטובר 2025 לאחר שנכשל בבדיקת סמים.
בינואר 2021 לאחר סכסוך עם מאמן הקבוצה ג'אן פיירו גספריני, עבר גומס למועדון הספרדי סביליה מהלה ליגה, איתו זכה בליגה האירופית.
לאחר 2.5 עונות בספרד חזר גומס לאיטליה וחתם בשורות מונצה, אך לאחר שלושה שבועות נכשל בבדיקת סמים והורחק מהמגרשים לשנתיים עד אוקטובר 2025. לאחר שתי עונות מחוץ למגרשים חזר גומס לאיטליה כשחתם בפדובה מהסרייה ב'.
גומס החל את קריירת הנוער שלו ב-2003 בשורות הקבוצה הארגנטינאית ארסנל דה סרנדי.
כשנתיים לאחר מכן ב-2005 הוא נקרא לראשונה לקבוצה הבוגרת אך לא זכה להופיע בה באופן קבוע, בעונת האפרטורה של 2006, החל גומס לקבל דקות יותר משמעותיות ואף כבש שני שערים ב-15 הופעות, כאשר ארסנל סיימה את העונה במקום החמישי.
ב־30 בנובמבר 2007, כבש גומס את שני השערים החשובים ביותר בקריירה שלו עד לאותה נקודה, במסגרת המשחק הראשון בחוץ בגמר הקופה סודאמריקאנה, נגד קלוב אמריקה המקסיקנית, והעניק לארסנל יתרון 3–2 יקר לקראת משחק הגומלין, ארסנל הפסידה בגומלין בבית בתוצאה 1–2 אך זכתה בגביע בזכות שערי חוץ.
ב-31 ביולי 2010 ערך גומס את הופעת הבכורה שלו במדי קטניה כשהופיע בהרכב הפותח במשחק ידידות נגד הראקליס סלוניקי היוונית, שהסתיים בניצחון 1–0. גומס השתלב בצורה טובה בקבוצה והפך לחלק בלתי נפרד מהרנסס שחווה המועדון בשלוש העונות הבאות.
אל פאפו תרם ארבעה שערים וחמישה בישולים בכל אחת משתי העונות הראשונות שלו.
וגומס שהוביל את הקבוצה להישגי השיא הללו תואר כשחקן הטוב ביותר בתולדות המועדון.
גומס סיים את העונה עם שמונה שערים ב-36 הופעות, שני רק לגונסאלו ברחסיו, בנוסף תרם גומס גם שבעה בישולים, מה שהפך אותו לשחקן שהיה מעורב בהכי הרבה שערים באותה עונה עבור קטניה.
במהלך הקיץ מכרה קטניה את גומס למטאליסט חרקוב האוקראינית.
גומס דחה הצעות ממספר מועדונים גדולים, ביניהם אתלטיקו מדריד, פיורנטינה ואינטר מילאנו, וביקש העברה למועדון פחות מפורסם מטאליסט חרקוב מהליגה האוקראינית תוך שהוא מסביר את מעברו במחויבות המועדון לצמיחה וההזדמנות לשחק בליגת האלופות.
חרקוב שילמה עבורו לקטניה שבעה מיליון אירו, וב־2 באוגוסט 2013 הוא חתם על חוזה לארבע שנים, חוזה שכלל סעיף שחרור על סך 12 מיליון אירו.
עם זאת, בקשתו לא התקבלה, והוא נשאר בחרקוב עד סוף העונה, שיחק ב־23 משחקים, הבקיע שלושה שערים ובישל ארבעה, וסייע לחרקוב לסיים במקום השלישי בליגה.
גומס סירב לחזור לאוקראינה בעונה שלאחר מכן בגלל האקלים הפוליטי ההפכפך והאלימות ששררו באוקראינה באותה תקופה.
הוא הצהיר "זה מצב נורא, מאוד לא יציב, מכיוון שכולנו עצובים וחיים בפאניקה.
אין לי שום כוונה לחזור.
אני אשאר בבואנוס איירס .
עד שיהיו ערבויות לביטחוני, אני לא יכול לחשוף את משפחתי לסכנות האלה." שחקנים רבים, בעיקר זרים, עזבו גם כן את הליגה מאותה סיבה, כולל שלושה מחבריו לקבוצה של גומס, ושישה מהאלופה שחטאר דונייצק.
כתוצאה מכך, הליגה האוקראינית חוותה צניחה במספר הזרים מ-170 ל-60 במהלך השנתיים הבאות.
לאחר עזיבתו של ג'אקומו בונוונטורה למילאן ב-1 בספטמבר 2014, החתימה אטאלנטה את גומס עוד באותו יום על חוזה לשלוש שנים, בשעות האחרונות של חלון ההעברות באיטליה.
העונה הראשונה של גומס במדי אטאלנטה הייתה מכובדת, והוא תרם שלושה שערים ושני בישולים ב-24 הופעות, אך ברמה הקבוצתית אטאלנטה חוותה עונה לא טובה ובסיומה הייתה רחוקה רק מקום אחד ושלוש נקודות מקליארי, שירדה לסרייה ב'.
בעונה שלאחר מכן, הוביל פאפו את המועדון גם בשערים וגם בבישולים עם שבעה ושישה, בהתאמה, כשהוא מציג מחדש את היכולת שהפגין בעונתו האחרונה בקטניה, ולמרות המשך העדר תמיכה התקפית הוביל את אטלנטה למקום ה-13 בליגה.
הופעותיו צדו את עינם של כמה מועדונים גדולים, מה שדחף את המועדון מברגמו להאריך את חוזהו בשלוש עונות נוספות עד יוני 2020, ב־4 בפברואר 2016.
במהלך עונת 2016/2017, המשיך גומס להשתפר וחווה עונת שיא מבחינה אישית, הוא היה מעורב ישירות ב-26 מתוך 62 שערי הקבוצה כשכבש שיא אישי של 16 שערים ובישל עוד עשרה, והוביל את הקבוצה למקום הרביעי בניגוד לכל התחזיות ולמקום בליגה האירופית.
ועל כן בסוף העונה האריכה אטאלנטה את חוזהו בשנתיים נוספות עד יולי 2022 כמו כן בעקבות פרישתו של כריסטיאן ריימונדי, קיבל פאפו את סרט הקפטן של הקבוצה.
את עונת 2017/2018 סיימה אטלאנטה במקום השביעי, שהבטיח לה מקום בסיבוב המוקדמות השני של הליגה האירופית ומיצבה את עצמה כקבוצה שיכולה להתמודד בצמרת, תוך שגומס בעונתו הראשונה כקפטן, כובש שישה שערים ומבשל עוד עשרה.
עונת 2018/2019 הייתה עונה היסטורית עבור גומס ועבור אטאלנטה.
כקפטן עזר גומס להוביל את אטאלנטה לסיים במקום השלישי בסרייה א', מקום המקנה את הזכות להשתתפות היסטורית עבור אטאלנטה בליגת האלופות, ברמה האישית גומס כבש שבעה שערים ואף סיים כמלך הבישולים של הליגה, עם 11 (בצוותא עם דריס מרטנס מנאפולי).
בנוסף הגיעה אטאלנטה גם לגמר הגביע האיטלקי, שם הפסידה ללאציו בתוצאה 0–2.
בעונת 2019/2020 המשיך גומס להטביע את חותמו, כאשר סיים שוב כמלך הבישולים של הליגה עם 16 בישולים וכבש בעצמו עוד שבעה, תוך שהוא מוביל את אטלאנטה לעונת השיא שלה.
הקבוצה סיימה אמנם שוב במקום השלישי, אך שברה את שיאי הניצחונות, הנקודות והשערים שלה והבטיחה שנה שנייה ברציפות את המקום בליגת האלופות.
בשלב שמינית הגמר השיגה אטלאנטה ניצחון כפול על קבוצת ולנסיה הספרדית תוך שהיא מציגה צמד משחקים מלהיבים ומרובי שערים ועלתה לרבע הגמר מול פריס סן ז'רמן לה הפסידה, פאפו סיים קמפיין מוצלח עם שער ושני בישולים בתשע הופעות.
ב-1 בדצמבר בהפסקת המחצית במשחק בין אטלאנטה למיטיולן במסגרת שלב הבתים של ליגת האלופות התפתח ויכוח סוער בין גומס למאמן אטאלנטה ג'אן פיירו גספריני בנוגע למיקומו על המגרש.
וגומס לא שב למגרש בתחילת המחצית השנייה, במשחק הבא נגד אייאקס היחסים כבר התערערו לחלוטין.
ואף על פי שגומס פתר את הבעיות עם נשיא המועדון הוא הצהיר כי לא ניתן לאחות את הקרע עם המאמן גספריני .
ב-16 בדצמבר ערך גומס את הופעתו האחרונה במועדון במשחק הליגה נגד יובנטוס.
ב-26 בינואר 2021, אחרי שש וחצי שנים באטאלנטה, עזב גומס את המועדון.
ב-26 בינואר 2021 חתם גומס בסביליה מהלה ליגה לשלוש שנים וחצי, תמורת שלושה מיליון אירו לעונה.
אטאלנטה קיבלה תמורתו חמישה וחצי מיליון אירו, ועוד שלושה מיליון בעתיד.
ב-2 בפברואר ערך גומס את הופעת הבכורה שלו במדי סביליה במשחק רבע גמר גביע המלך נגד אלמריה.
את הופעת הבכורה שלו בלה ליגה, ערך גומס ב-6 בפברואר 2021 במשחק נגד חטאפה, בו גם כבש את שער הבכורה שלו בקבוצה.
בסך הכל בעונתו הראשונה כבש גומס 3 שערים ב-23 הופעות במדי הקבוצה בכל המסגרות.
בעונה המלאה הראשונה שלו בקבוצה עונת 2021/2022 הפך גומס לשחקן משמעותי, והוא סיים אותה עם 6 שערים ב-40 הופעות בכל המסגרות.
בעונת 2022/2023 שותף גומס ב-19 משחקי ליגה וכבש שער בודד, אך היה שותף בזכייה של סביליה בליגה האירופית כששותף ב-8 משחקים במהלך העונה.
ב-1 בספטמבר 2023 שוחרר מהקבוצה למרות שנותרה לו עוד שנה בחוזה.
ב-29 בספטמבר 2023 חזר גומס לאיטליה וחתם במונצה.
לאחר ששיחק שני משחקים בלבד במדי מונצה ב-20 באוקטובר 2023 הושעה גומס לשנתיים מפעילות בעקבות כישלון בבדיקת סמים.
ב-11 ביולי 2025 לאחר שתי עונת מחוץ למגרשים חתם גומס על חוזה לשנתיים בפדובה מהסרייה ב'.
אך מכיוון שעונש ההרחקה שלו צפוי להסתיים רק באוקטובר 2025 הוא נדרש להתאמן בנפרד מהקבוצה עד לתום ההרחקה.
גומס מחזיק באזרחות כפולה ארגנטינאית ואיטלקית, לאחר שקיבל אזרחות איטלקית ב־14 במאי 2016, בזכות אשתו שהיא אזרחית איטלקית, אך הוא מייצג את נבחרת ארגנטינה.
בשנת 2007 זומן גומס לייצג את נבחרת ארגנטינה עד גיל 20 באליפות אמריקה הדרומית לנוער בפרגוואי.
בהמשך אותה שנה הוא היה חלק מהסגל של ארגנטינה שזכה בגביע העולם עד גיל 20 של פיפ"א שנערך בקנדה.
לאחר ששיחק בארגנטינה רק ברמת הנוער, האמינו כי אזרחותו הכפולה והחיים באיטליה יגרמו לו לבחור לייצג את הנבחרת האיטלקית, וגומס אף הביע עניין לייצג אותה.
אך פיפ"א קבעה שהוא אינו רשאי לייצג את איטליה כיוון שלא החזיק באזרחות איטלקית כשייצג לראשונה את ארגנטינה וכיוון שאין לו שורשים איטלקיים (מה שהיה מאפשר לו לעקוף דרישה זו).
ב-19 במאי 2017 קיבל גומס לראשונה זימון לנבחרת ארגנטינה על ידי המאמן החדש חורחה סמפאולי, לקראת משחקי הידידות של ארגנטינה מול הנבחרות של ברזיל וסינגפור שנערכו ביוני של אותה שנה.
את הופעת הבכורה שלו בנבחרת ערך גומס במשחק נגד סינגפור שהתקיים ב-13 ביוני 2017, משחק שהסתיים בתוצאה 0–6 לטובת ארגנטינה.
גומס גם כבש את שער הבכורה שלו במדים הלאומיים, ואף בישל שער נוסף לפדריקו פאסיו באותו משחק.
באותה שנה ערך גומס שלוש הופעות נוספות בנבחרת.
נכלל בסגל נבחרת ארגנטינה שזכתה בטורניר מונדיאל 2022.
סגנון המשחק של גומס מאופיין במרכז כובד נמוך וזריזות רגליים, הוא נחשב לשחקן יצירתי ודינאמי הידוע בכישורי הכדרור שלו.
יש לו יכולת מסירה טובה והוא שולט בשתי הרגליים.
בעונות האחרונות הוא מוצב לעיתים קרובות מאחורי החלוץ מה שמאפשר לו גמישות להסתובב במגרש ולהחליף עמדות.
גומס נחשב גם לבועט טוב של בעיטות חופשיות ולא פעם הוא בועט את הפנדלים עבור קבוצתו.
בנוסף ליכולת המשחק שלו ניחן גומס גם בכושר מנהיגות ועל כן הוא משמש כקפטן של אטאלנטה החל מעונת 2017.
שחקן השנה של ה־Atalanta BC News לשנת 2020
פאפקובאצ'י (בהונגרית: Pápakovácsi) הוא כפר במחוז וספרם שבמרכז הונגריה.
כמו יישובים רבים באירופה גם בפאפקובאצ'י מספר התושבים נמצא בירידה.